Sanger ‘terug uit die dood’, deur polisie ondervraŉ Man wat beweer hy is ŉ bekende sanger wat uit die dood opgestaan het is deur die KwaZulu-Natalse polisie vir ondervraging ingeneem. Die man voer aan dat hy die maskandi-kunstenaar, Kwakhe “Mgqumeni” Mseleku Khumalo, is. ŉ Polisiewoordvoerder, Jay Naicker, sê die polisie sal DNS-toetse doen en vingerafdrukke neem om te bevestig of hy wel die sanger is. Khumalo is glo in Desember 2009 oorlede nadat hy ŉ brousel gedrink het wat hy by ŉ tradisionele geneesheer gekry het. Hy is vroeg in 2010 deur sy familie in die KwaGxobanyawo begraafplaas begrawe. Naicker sê ŉ ondersoek sal bepaal of die polisie ŉ aansoek voor die hooggeregshof sal bring om “Khumalo” se liggaam op te grawe. Die polisie sê die man is in ‘n nabygeleë grot aangetref.